paragraph_text: Legija se za Cezara borila u građanskom ratu te istakla hrabrošću, a najviše u bitci kod Tapsa 46. pr. Kr., kada je odbila juriš neprijateljskih bojnih slonova. Nakon te bitke je upotrebljavala slonove kao dio svojih simbola. Nakon Cezarove smrti ju je preuzeo Marko Antonije, te se, prema pretpostavkama nekih povjesničara, borila za njega u bitki kod Akcija. Nakon Antonijevog poraza preuzeo ju je Oktavijan.